**Kriteriji i elementi ocjenjivanja, vrednovanja i praćenja učenika**

**Nastavni predmeti**: *Priroda, biologija*

**Učiteljica:** Branka Pamić

**Razred:** V.,VII. i VIII.

Elementi ocjenjivanjaučenika iz nastavnog predmeta priroda/biologija su:

1. Usvojenost, primjena i razumijevanje programskih sadržaja: a) usmeno

b) pisano

2. Praktični rad

3. Aktivnost/suradničko učenje

Iz navedenih elemenata učenik se ocjenjuje brojčano ocjenama od 1 (*nedovoljan*) do 5 (*odličan*), prema procjeni stupnja učenikovih postignuća i to po svakom stupnju na slijedeći način:

1. ***Usmena provjera:***

Praćenje usvojenosti znanja moguće je na svakom satu. Učeniku se postavlja između 3 i 7 pitanja, najmanje jednom u polugodištu. Učenik se može ispričati za usmeno provjeravanje ako duže vrijeme nije pohađao nastavu. Ispravak ocjene iz usmenog odgovaranja moguć je na redovnoj nastavi prema dogovoru sa učiteljicom.

* Nedovoljan (1) - nije usvojio osnovne pojmove, ne prepoznaje tematiku, ne izvršava zadatke i ne surađuje
* Dovoljan (2) - ne prepoznaje temeljmne pojmove, odgovara po sjećanju, bez razumijevanja, traži pomoć učitelja za postizanje rezultata
* Dobar (3) - reproducira osnovne pojmove, razumije gradivo ali ga ne zna primijeniti niti obrazložiti na vlastitim primjerima, snalazi se u osnovnim pojmovima služeći se inteligencijom i sposobnosti memoriranja ali zbog neovoljno rada nove pojmove ne usvaja, nesamostalan je i do rezultata dolazi uz pomoć učitelja
* Vrlo dobar (4) - razumije gradivo i služi se usvojenim znanjem, navodi vlastite primjere i samostalno rješava i složenije zadatke, ističe se trudom i upornošću
* Odličan (5) - stečeno znanje primjenjuje na nove, složenije primjere, uspješno uočava i izvršava korelaciju sa srodnim gradivom, sposoban je prenositi znanje drugim učenicima, služi se dodatnim izvorima znanja i informacijama iz različitih medija

1. ***Pisana provjera:***

Tijekom nastavne godine planirana su:

* 2 ispita znanja za 5. razred
* 4 ispita za 7. r. (zbog bolje raspodjele gradiva i umanjenja cjeline)
* 3 ispita za 8. r.

Testovi znanja sastavljeni su prema standardima: nizovi zadataka objektivnog tipa, tip dosjećanja i dopunjavanja, alternativnog tipa, tip višestrukog izbora, tip povezivanja, problemski zadaci (npr. analiza crteža/sheme i sl.). Ispituje se činjenično znanje i razumijevanje sadržaja. Svi učenici imaju jednake zadatke i jednako raspoloživo vrijeme (osim individualiziranih/prilagođenih).

Rezultati pisanih provjera se vrednuju prema postotcima rješenosti ispita i to:

0 - 48% *nedovoljan (1)*

49 - 59 % *dovoljan (2)*

60 – 78 % *dobar (3)*

79 - 89 % *vrlo dobar (4)*

90 - 100 % *odličan (5)*

\* Napomena: postotci riješenosti za određenu ocjenu mogu se mijenjati u ovisnosti o težini gradiva i prema procjeni učiteljice.

1. ***Kriteriji ocjenjivanja elementa praktični rad/terenska nastava****:*

U nastavi prirode i biologije učenicima će se u sklopu praktičnog rada i terenskih nastava ocjenjivati:

* točnost i urednost vođenja bilježaka
* preciznost u radu
* učenikova aktivnost
* kreativnost u razradi novih ideja i motiviranost za samoobrazovanje
* korištenje različite literature i izvora znanja
* razvijenost umijeća praćenja i bilježenja promatranog/pojava
* pažljivost i preciznost rukovanja sa mikroskopom i pridržavanje pravila pri izradi mikroskopskog preparata
* sposobnost crtanja
* sposobnost povezivanja teorijskog znanja s rezultatima praktičnog rada
* uspješnost u rješavanju zadataka i problema, te u izradi samog zadanog objekta ili predmeta
* samostalnost u praktičnom radu
* koliko učenik sluša upute i pridržava se pravila terenskog rada
* samostalnost u objašnjavanju pojava iz prirode
* ustrajnost u izvršavanju istraživačkih zadataka
* poznavanje osnovnih zavičajnih biljnih i životinjskih vrsta
* poštivanje pravila o prikupljanju biljnih vrsta
* sudjelovanje u prikupljanju materijala za nastavu.

1. ***Kriteriji ocjenjivanja elementa aktivnost/suradničko učenje:***

U nastavi prirode i biologije učenicima će se u elementu aktivnosti i suradničkog učenja ocjenjivati:

* razvijenost radnih navika
* redovitost u izvršavanju školskih obveza i domaćih zadaća
* suradnja učenika s članovima tima/grupe/para i uvažavanje njihovih ideja
* praćenje uputa i izvršavanje dodijeljenog zadatka
* poticanje razmjene i integracije znanja
* pokazivanje želju za samostalnim učenjem
* stav prema radu i suradnji s drugim učenicima
* odgovornost i doprinos zajedničkom radu
* zainteresiranost za usvajanje prirodoslovnih sadržaja
* aktivnost na satu
* ocjenjivanje plakata i power point pretentacija:
  + dovoljan (2) - sadržaj je nerazumljiv i nejasan, izgledom neurean i nepregledan, vizualno je neprivlačan, pri izlaganju vidljivo je nepoznavanje sadržaja, čitanje teksta koji ne razummije
  + dobar (3) - sadržaj je dosta nejasan, sadrži pogreške, izgledom nepregledno, bez sustavnog redoslijeda
  + vrlo dobar (4) - količina gradiva neprimjerena, koriste se nerazumljivi pojmovi, izgledom nije u potpunosti pregledno, u izlaganju ima nesigurnosti
  + odličan (5) - sadržaj, jasan, količina gradiva je primjerena uzrastu, izgledom ureno i vizualno privlačno, sustavno, izlaganje samostalno, točno, sustavno, jasno.

Učiteljica biologije i prirode Branka Pamić